Central Farm

Central Farm is en Gemeen in’n Distrikt Cayo in Belize.

 Geografie 

De Oort liggt an’n Garbut Creek, de en Stück in’n Noorden von’n Oort in’n Belize River münnt. Na Süden to doot de Maya-Bargen liggen.

De Naveröörd sünd Spanish Lookout in’n Noorden, Georgeville in’n Noordoosten, Cool Shade un Upper Barton Creek in’n Süüdoosten, Cristo Rey, Santa Elena un Esperanza in’n Süüdwesten un Billy White un Duck Run I in’n Noordwesten.

 Historie 

An’n 20. Oktober 1948 is dat Central Farm Research and Innovation Center grünnt worrn, in dat Soldaten von de British Honduras Volunteer Guard wat över Bueree lehrt hebbt för de Tied na jemehr Deensttied.

1953 is de Central Farm Training School grünnt worrn, wat en Ackerboschool weer, de korte Lehrgäng för de Bueree anbeden dee. De School is 1977 in de Belize School of Agriculture ümwannelt worrn, de denn en een Johr lange Lehr anbaden hett. 1981 is dat eerste Twee-Johr-Programm anbaden worrn un von 1983 af an hett dat blots noch Twee-Johr-Lehren geven. 1986 is dat Institut to dat Belize College of Agriculture worrn. In dat Johr 2000 is dat College mit veer annere Scholen in Belize to de Universität von Belize tohoopleggt worrn. De Standoort in Central Farm billt sietdem dat Department of Agriculture von de Universität.

De Naam von’n Oort kummt von de Rull as Zentraalfarm för dat Utbillen von Farmlüüd. De Oort is meist kumplett dör’n Universitätscampus präägt.

Siet 2003 gifft dat tosätzlich de Galen University in Central Farm.

 Inwahnertall 

 Weertschop un Infrastruktur 

In Central Farm liggt en Kasern von de Belize Defence Forces (Belizario Camp).

 Verkehr 

duum|Fähr twüschen Central Farm un Spanish Lookout
De Oort liggt an’n George Price Highway, de in’n Noordoosten över Belmopan na Belize-Stadt föhrt un in’n Süüdwesten över San Ignacio/Santa Elena un Benque Viejo del Carmen na de Grenz to Guatemala. De Oort is över en Fähr över’n Belize River ok direkt mit Spanish Lookout verbunnen.

In Central Farm liggt ok de Matthew Spain Airport.

 Footnoten 

Kategorie:Gemeen
Kategorie:Distrikt Cayo